काजलगाव , 30 अक्ट'बर : चिरां पुलिसआ मोनसे नायबिजिरनाय हाबाफारि लानायनि गेजेरजों संदान्नानै हाथियारजों लोगोसे गोबां गुलि - बारुद बोखांनो हायो । बिटिसि बिसायख'थिनि सिगां - सिगां दासान्दि बिटिसिनि दाब - दाब जायगाफोरनिफ्राय आइन बेरेखायै फबनानै दोन्नाय हाथियारफोरखौ बोखांनो हानाय बायदिनो बृहस्पतिबारखालिबो चिरां पुलिसनि मोनसे हान्जाया जिल्लानि सिङाव थानाय रुनिखाता पुलिस थानानि सिङाव थानाय रानिपुर आरो आमलायगुरियाव आलादा - आलादायै मोन्नै जायगायाव सिग्रोमनानै आइन बेरेखा हाथियारफोरखौ बोखांनायाव जाफुंसारनो हायो । पुलिसनि सुलुंनिफ्राय मिथिनो मोन्नाय बायदिब्ला गिबियै रुनिखाता पुलिस थानानि सिङाव थानाय रानिपुराव नायबिजिरनानै गंसे एके सिरिज राइफलजों लोगोसे गंनै मेगजिन , गंसे पेन पिस्टल आरो गर 50 गोथां गुलिबो बोखांनो हायो । नैथियाव आमलायगुरि ओन्सोलनि हाग्रायाव अपारेसन खालामनानै गंसे 9 एम एम कार्बाइन लोगोसे गंसे मेगजिन , मेगजिनजों लोगोसे फेक्टरियाव बानायनाय गं 7 पिस्टल , थरनै साइनिस हेन्ड ग्रेनेड आरो गर 25 गोथां गुलि बोखांनो हादों होन्नानै चिरां पुलिसनि एस पि सुधाकर सिंआ मिथिहोदों । 
चिराङाव हाथियारजों लोगोसे गुलि बारुद बोखांदों